CELEX: 32016D0014
Language: da
Date: 2016-05-18 00:00:00
Title: Den Europæiske Centralbanks afgørelse (EU) 2016/868 af 18. maj 2016 om ændring af afgørelse ECB/2014/6 om Det Europæiske System af Centralbankers tilrettelæggelse af de forberedende foranstaltninger til indsamlingen af granulære data om kreditter (ECB/2016/14)

1.6.2016   
               
               
                  DA
               
               
                  Den Europæiske Unions Tidende
               
               
                  L 144/99
               
            DEN EUROPÆISKE CENTRALBANKS AFGØRELSE (EU) 2016/868
      af 18. maj 2016
      om ændring af afgørelse ECB/2014/6 om Det Europæiske System af Centralbankers tilrettelæggelse af de forberedende foranstaltninger til indsamlingen af granulære data om kreditter (ECB/2016/14)
      STYRELSESRÅDET FOR DEN EUROPÆISKE CENTRALBANK HAR —
      under henvisning til statutten for Det Europæiske System af Centralbanker og Den Europæiske Centralbank, særlig artikel 5 og 46.2,
      under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (1), særlig artikel 8, stk. 5,
      under henvisning til bidrag fra Det Generelle Råd, og
      ud fra følgende betragtninger:
      
                  (1)
               
               
                  Afgørelse ECB/2014/6 (2) definerer de forberedelsesforanstaltninger, som centralbankerne inden for Eurosystemet bør træffe for at forberede den indsamling af granulære data om kreditter, som Det Europæiske System af Centralbanker (ESCB) skal foretage.
               
            
                  (2)
               
               
                  Siden vedtagelsen af afgørelse ECB/2014/6 er der blevet gjort væsentlige fremskridt hen imod fastsættelsen af langsigtede rammer for indsamlingen af granulære data om kreditter, der er baseret på harmoniserede statistiske indberetningskrav.
               
            
                  (3)
               
               
                  På grund af antallet og kompleksiteten af de planlagte statistiske indberetningskrav er det nødvendigt at forlænge den tidsplan for gennemførelse af forberedelserne, som er fastsat i afgørelse ECB/2014/6, for at give ESCB tid nok til at kunne forberede indsamlingen af granulære data om kreditter ordentligt. Da der vil gå et væsentligt stykke tid før den faktiske indberetning påbegyndes, bør tidsplanen for færdiggørelsen af forberedelsesfasen i artikel 1 i afgørelse ECB/2014/6 erstattes af en frist, som sikrer at forberedelsesfasen slutter, når indberetningen i henhold til de langsigtede rammer for indsamling af granulære data om kreditter begynder.
               
            
                  (4)
               
               
                  Denne reviderede tidsplan vil også gælde for nationale centralbanker i de medlemsstater, der ikke har euroen som valuta, i de situationer, hvor disse nationale centralbanker samarbejder med centralbankerne i Eurosystemet på grundlag af henstilling ECB/2014/7 (3).
               
            
                  (5)
               
               
                  I overensstemmelse med artikel 3, stk. 2, i afgørelse ECB/2014/6 skal Den Statistiske Komité (herefter »STC«) årligt rapportere til Styrelsesrådet om ECB's og de enkelte nationale centralbankers fremskridt for så vidt angår deres gennemførelse af disse forberedelsesforanstaltninger. Denne årlige rapport bør indeholde oplysninger, som STC har indsamlet fra alle de nationale centralbanker, herunder oplysninger om det fremskridt, som de nationale centralbanker, der har en undtagelse i henhold til artikel 3, stk. 3, i den afgørelse, har gjort. De særskilte rapporter, der er omhandlet i artikel 3, stk. 3, i afgørelse ECB/2014/6 anses ikke længere for at være nødvendige.
               
            
                  (6)
               
               
                  Afgørelse ECB/2014/6 bør derfor ændres i overensstemmelse hermed —
               
            VEDTAGET DENNE AFGØRELSE:
      Artikel 1
      Ændringer
      Afgørelse ECB/2014/6 ændres som følger:
      
                  1)
               
               
                  I artikel 1 erstattes den anden sætning af følgende:
                  »Disse langsigtede rammer skal ved påbegyndelsen af den første faktiske overførsel af granulære data om kreditter fra de nationale centralbanker til ECB i henhold til Den Europæiske Centralbanks forordning (EU) 2016/867 (ECB/2016/13) (*) omfatte: a) nationale databaser for granulære data om kreditter, der drives af alle nationale centralbanker i Eurosystemet, og b) en fælles database for granulære data om kreditter, som deles mellem Eurosystemets medlemmer, og som omfatter granulære data om kreditter for alle medlemsstater, der har euroen som valuta.
                  
                     (*)  Den Europæiske Centralbanks forordning (EU) 2016/867 af 18. maj 2016 om indsamling af granulære data om kreditter og kreditrisici (ECB/2016/13) (EUT L 144 af 1.6.2016, s. 44).«"
						
               
            
                  2)
               
               
                  Artikel 3, stk. 2, erstattes af følgende:
                  »2.   STC udarbejder, under hensyntagen til anbefalinger fra andre relevante ESCB-komitéer, hvor det er relevant, de afgørelser, der er nødvendige for gennemførelsen af forberedelsesforanstaltningerne i stk. 1 og forelægger disse for Styrelsesrådet til vedtagelse. STC rapporterer årligt til Styrelsesrådet om ECB's og de enkelte nationale centralbankers fremskridt, herunder nationale centralbanker med en undtagelse i henhold til artikel 3, stk. 3.«
               
            
                  3)
               
               
                  Artikel 3, stk. 3, erstattes af følgende:
                  »3.   Styrelsesrådet kan, for så vidt angår de nationale centralbanker, der har behov for en længere indfasningsperiode under forberedelsesfasen til at udarbejde eller opnå adgang til de omfattende databaser for granulære data om kreditter, give individuelle midlertidige undtagelser fra forpligtelsen til at anvende de specifikke forberedelsesforanstaltninger, der er defineret i stk. 1. Længden af den konkrete undtagelse skal være strengt begrænset til det minimum, der er nødvendigt, for at den berørte nationale centralbank under forberedelsesfasen kan opfylde de forberedelsesforanstaltninger, der er omfattet af undtagelsen, og skal under alle omstændigheder fastsættes på en sådan måde, at det er muligt for alle de nationale centralbanker i Eurosystemet at nå målene, der er fastsat i artikel 1. Enhver adgangsret til fortrolig statistisk information, som kan udledes fra de granulære data om kreditter, der er overført til ECB som en del af en konkret forberedelsesforanstaltning, suspenderes i forhold til alle nationale centralbanker, der er omfattet af en midlertidig undtagelse fra denne foranstaltning. Styrelsesrådet kan beslutte, at yderligere passende begrænsninger skal pålægges de enkelte nationale centralbanker, der er omfattet af undtagelser fra dette stykke.«
               
            
                  4)
               
               
                  Artikel 4, stk. 1, erstattes af følgende:
                  »1.   For at sikre en korrekt tilpasning af de granulære data om kreditter, der skal indsamles på lang sigt, til de fremtidige ESCB-brugeres statistiske behov, skal STC under forberedelsesfasen tilrettelægge den årlige overførsel ved udgangen af marts hvert år af let tilgængelige granulære data om kreditter fra de nationale centralbanker til ECB vedrørende perioden fra 30. juni til 31. december i det foregående år og anvende en passende grad af anonymitet og aggregering vedrørende brugeroplysningerne for at sikre at individuelle brugere ikke kan identificeres. Den første overførsel skal foretages ved udgangen af marts 2014 med henvisning til 30. juni og 31. december 2013, og skal baseres på referencerapporteringsordningen i bilaget. Alle yderligere ad hoc-overførsler skal tilrettelægges af STC på frivillig basis og på grundlag af rapporteringsordningen, som tager højde for eksistensen af let tilgængelige granulære data om kreditter og deres karakteristikker, og som sikrer, at de indsamlede data står i forhold til status for det forberedende arbejde, der er fuldført på tidspunktet for overførslen. Data om lånere, der tilhører institutionelle sektorer, undtagen ikke-finansielle selskaber, kan i forberedelsesfasen indberettes på aggregeret grundlag, forudsat at den nationale centralbank tilvejebringer den relevante metodologiske information.«
               
            
                  5)
               
               
                  Bilaget til afgørelse ECB/2014/6 ændres i overensstemmelse med bilaget til denne afgørelse.
               
            Artikel 2
      Virkning
      Denne afgørelse får virkning på dagen, hvor den meddeles til adressaterne.
      Artikel 3
      Adressater
      Denne afgørelse er rettet til de nationale centralbanker i de medlemsstater, der har euroen som valuta.
      
         Udfærdiget i Frankfurt am Main, den 18. maj 2016.
         
            Mario DRAGHI
            
               Formand for ECB
            
         
      
      
         (1)  EFT L 318 af 27.11.1998, s. 8.
      
         (2)  Afgørelse af 24. februar 2014 om Det Europæiske System af Centralbankers tilrettelæggelse af de forberedende foranstaltninger til indsamlingen af granulære data om kreditter (EUT L 104 af 8.4.2014, s. 72).
      
         (3)  Henstilling ECB/2014/7 af 24 februar 2014 om Det Europæiske System af Centralbankers tilrettelæggelse af de forberedende foranstaltninger til indsamlingen af granulære data om kreditter (EUT C 103 af 8.4.2014, s. 1).
      
         BILAG
         Tabellen i bilaget til afgørelse ECB/2014/6 ændres således:
         
            
                        »Type
                     
                     
                        Attributter
                     
                     
                        Oversigt
                     
                     
                        Anonymiseringsgrad
                     
                  
                        
                           Attributter for långiver
                        
                     
                     
                        Långiveridentifikator
                     
                     
                        Identifikation af långivere i henhold til den kodificering, som anvendes af ESCB's Register of Institutions and Affiliates Database (RIAD) (*).
                     
                     
                        Ikke-anonymiseret
                     
                  
                        
                           Attributter for låntager
                        
                     
                     
                        Låntageridentifikator
                     
                     
                        Alfanumerisk identifikation af låntagere for at sikre, at individuelle låntagere ikke kan identificeres.
                     
                     
                        Anonymiseret
                     
                  
                        Residensland
                     
                     
                        Det land, hvor låntager er resident i henhold til ISO-standard 3166 (**).
                     
                  
                        Institutionel sektor
                     
                     
                        Institutionel sektor (eller delsektor), som låntager tilhører i henhold til klassifikationen i ENS 2010. Følgende (del-) sektorer kræves:
                        
                                    —
                                 
                                 
                                    Ikke-finansielle selskaber (S.11)
                                 
                              
                                    —
                                 
                                 
                                    Centralbanken (S.121)
                                 
                              
                                    —
                                 
                                 
                                    Pengeinstitutter, undtagen centralbanker (S.122)
                                 
                              
                                    —
                                 
                                 
                                    Pengemarkedsforeninger (S.123)
                                 
                              
                                    —
                                 
                                 
                                    Investeringsforeninger, undtagen pengemarkedsforeninger (S.124)
                                 
                              
                                    —
                                 
                                 
                                    Andre finansielle formidlere undtagen forsikringsselskaber og pensionskasser (S.125)
                                 
                              
                                    —
                                 
                                 
                                    Finansielle hjælpeenheder (S.126)
                                 
                              
                                    —
                                 
                                 
                                    Koncerntilknyttede finansielle institutioner og pengeudlånere (S.127)
                                 
                              
                                    —
                                 
                                 
                                    Forsikringsselskaber (S.128)
                                 
                              
                                    —
                                 
                                 
                                    Pensionskasser (S.129)
                                 
                              
                                    —
                                 
                                 
                                    Offentlig forvaltning og service (S.13)
                                 
                              
                                    —
                                 
                                 
                                    Husholdninger og nonprofit-institutioner rettet mod husholdninger (S.14+S.15)
                                 
                              
                  
                        Erhvervssektor
                     
                     
                        Klassifikation af (finansielle og ikke-finansielle) låntagere efter deres økonomiske aktiviteter i henhold til de statistiske klassifikationer i NACE rev. 2 (***). NACE-koder indberettes på tocifret niveau (efter »hovedgruppe«).
                     
                  
                        Størrelse
                     
                     
                        Klassifikation af låntagere efter størrelse: mikrovirksomheder, små, mellem og store virksomheder.
                     
                  
                        
                           Variabler for data for kreditter
                        
                     
                     
                        Låneidentifikator
                     
                     
                        Alfanumerisk identifikation af lån anvendt af de rapporterende institutter på nationalt plan.
                     
                     
                        —
                     
                  
                        Valuta
                     
                     
                        Denomineringsvaluta for lånet i henhold til ISO-standard 4217 (**).
                     
                  
                        Låntype
                     
                     
                        Klassifikation af lån efter type:
                        
                                    —
                                 
                                 
                                    På anfordring (call) og med kort opsigelsesvarsel (current account)
                                 
                              
                                    —
                                 
                                 
                                    Gæld på kreditkort
                                 
                              
                                    —
                                 
                                 
                                    Tilgodehavender fra salg
                                 
                              
                                    —
                                 
                                 
                                    Finansiel leasing
                                 
                              
                                    —
                                 
                                 
                                    Omvendte genkøbsforretninger (omvendte repolån)
                                 
                              
                                    —
                                 
                                 
                                    Lån med andre vilkår
                                 
                              
                  
                        Type af sikkerhedsstillelse
                     
                     
                        Type af underliggende sikkerhedsstillelse for lånet: sikkerhed i fast ejendom, anden sikkerhed (herunder værdipapirer og guld), ingen sikkerhed.
                     
                  
                        Oprindelig løbetid
                     
                     
                        Lånets løbetid som aftalt ved lånets indgåelse eller på datoen for en senere genforhandling af lånet, kortere end eller op til ét år, længere end ét år.
                     
                  
                        Restløbetid
                     
                     
                        Løbetid, der henviser til det aftalte indfrielsestidspunkt for lånet, kortere end eller op til ét år, længere end ét år.
                     
                  
                        Status for misligholdelse
                     
                     
                        Lån, hvor låntager er i misligholdelse.
                     
                  
                        Syndikerede lån
                     
                     
                        Én låneaftale, hvori flere institutioner deltager som långivere.
                     
                  
                        Efterstillet gæld
                     
                     
                        Efterstillede gældsinstrumenter indebærer et efterstillet krav på den udstedende institution, som først kan realiseres, når alle tilgodehavender med højere status (f.eks. indskud/udlån) er dækket, hvilket giver dem nogle af de træk, som kendetegner »aktier og andre kapitalandele«.
                     
                  
                        
                           Måltal for data om kreditter
                        
                     
                     
                        Udnyttet kredit
                     
                     
                        Samlet udestående lånebeløb (hovedstol uden nedskrivninger), indberettet uden fradrag for kreditrisikojusteringer, undtagen tab bogført som afskrivninger.
                     
                     
                        —
                     
                  
                        Kreditlinjer
                     
                     
                        Kredit, som er ydet men ikke udnyttet.
                     
                  
                        Restance
                     
                     
                        Enhver betaling (beløb) på et lån, som er i restance på mere end 90 dage.
                     
                  
                        Værdi af sikkerhedsstillelse
                     
                     
                        Værdien af sikkerhedsstillelsen på indberetningstidspunktet.
                     
                  
                        Specifik kreditrisikojustering
                     
                     
                        Særlig henlæggelse for tab i forbindelse med kreditrisici i overensstemmelse med gældende regnskabsregler. Denne indberettes kun for misligholdte lån.
                     
                  
                        Risikovægtede aktiver
                     
                     
                        Størrelsen af risikovægtet eksponering i henhold til Europa-Parlamentets og Rådets direktiv 2006/48/EF (****), eller senere retsakter.
                     
                  
                        Sandsynlighed for misligholdelse (kun for kreditinstitutter, der anvender metoden med interne ratings)
                     
                     
                        Sandsynligheden for, at en modpart over et tidsrum på et år misligholder sine forpligtelser, i overensstemmelse med direktiv 2006/48/EF eller senere retsakter. Ved indberetning, låntager-for-låntager, indberettes et vægtet gennemsnitligt volumen.
                     
                  
                        Tab i tilfælde af misligholdelse (kun for kreditinstitutter, der anvender metoden med interne ratings)
                     
                     
                        Tabet ved et engagement som følge af modpartens misligholdelse i forhold til det udestående tilgodehavende ved misligholdelse, i overensstemmelse med direktiv 2006/48/EF eller senere retsakter. Ved indberetning, låntager-for-låntager, indberettes et vægtet gennemsnitligt volumen.
                     
                  
                        Rentesats
                     
                     
                        Sats i procent pro anno af det beløb, som debitor skal betale til kreditor over en given tidsperiode i forhold til lånets hovedstol, indskud eller gældsværdipapir, i overensstemmelse med Den Europæiske Centralbanks forordning (EF) nr. 63/2002 (*****) eller senere retsakter. For indberetning, låntager-for-låntager, indberettes et vægtet gennemsnitligt volumen.
                     
                  
         
            (*)  For monetære finansielle institutioner (MFI'er) se listen, der er offentliggjort på ECB's websted: www.ecb.europa.eu
         
            (**)  Som offentliggjort af Den Internationale Standardiseringsorganisation (ISO) på dennes websted: www.iso.org
         
            (***)  Som offentliggjort af Europa-Kommissionen (Eurostat) på dennes websted: www.ec.europa.eu/eurostat
         
            (****)  Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut (EUT L 177 af 30.6.2006, s. 1).
         
            (*****)  Den Europæiske Centralbanks forordning (EF) nr. 63/2002 af 20. december 2001 vedrørende statistik over de monetære finansielle institutioners rentesatser på indlån fra og udlån til husholdninger og ikke-finansielle selskaber (ECB/2001/18) (EFT L 10 af 12.1.2002, s. 24).«